Εθνική Ακαδημία Επιστημών (ΗΠΑ)

Η Εθνική Ακαδημία Επιστημών των Ηνωμένων Πολιτειών Αμερικής (αγγλ. National Academy of Sciences, αρχικά NAS) είναι αμερικανικός μη κερδοσκοπικός οργανισμός, μέρος των «Εθνικών Ακαδημιών Επιστημών, Μηχανικής και Ιατρικής» μαζί με την Εθνική Ακαδημία Μηχανικής (NAE) και την Εθνική Ακαδημία Ιατρικής (NAM). Δεν πρέπει να συγχέεται με την Αμερικανική Ακαδημία Τεχνών και Επιστημών. Τα νέα μέλη της Εθνικής Ακαδημίας Επιστημών εκλέγονται ετησίως από τα ήδη μέλη, με βάση τα διακεκριμένα και συνεχιζόμενα επιτεύγματά τους στην πρωτότυπη έρευνα. Η εκλογή ενός επιστήμονα ως μέλους είναι μία από τις μεγαλύτερες τιμές στο επιστημονικό πεδίο. Τα μέλη της Εθνικής Ακαδημίας Επιστημών χρησιμεύουν pro bono ως «σύμβουλοι προς το έθνος» σε θέματα επιστήμης. Η Ακαδημία ιδρύθηκε το 1863 ως αποτέλεσμα πράξεως του Κογκρέσου των Ηνωμένων Πολιτειών, η οποία εγκρίθηκε από τον Πρόεδρο Αβραάμ Λίνκολν. Η NAS επιφορτίζεται με αυτή με το να «παρέχει ανεξάρτητες και αντικειμενικές συμβουλές στο έθνος επί θεμάτων απτομένων της επιστήμης και της τεχνολογίας... ...να παρέχει επιστημονικές συμβουλές προς την κυβέρνηση οποτεδήποτε κληθεί προς τούτο από οποιοδήποτε υπουργείο.» Η Ακαδημία δεν λαμβάνει αποζημίωση από το κράτος για τις υπηρεσίες της αυτές.

 Στην εποχή μας (στοιχεία του 2016) η Εθνική Ακαδημία Επιστημών έχει περίπου 2.350 τακτικά μέλη και άλλα 450 αλλοδαπά μέλη It employed about 1,100 staff in 2005., και όλα τους είναι ισόβια. Κάθε έτος εκλέγονται μέχρι και 84 μέλη που είναι πολίτες των ΗΠΑ και μέχρι 21 πολίτες άλλων χωρών ως αλλοδαπά μέλη. Περί τα 190 σημερινά μέλη έχουν κερδίσει Βραβείο Νόμπελ. Σύμφωνα με παραδοχή της ίδιας της Ακαδημίας το 1989, η εισδοχή γυναικών ως μελών «συνεχίζεται με το σταγονόμετρο» (τότε οι γυναίκες αντιπροσώπευαν το 3,62% του αριθμού των μελών).Η Εθνική Ακαδημία Επιστημών των ΗΠΑ είναι με τη σειρά της μέλος του Διεθνούς Συμβουλίου Επιστήμης (ICSU). Η Συμβουλευτική Επιτροπή του Γραφείου Διεθνών Θεμάτων του ICSU, διευκολύνει τη συμμετοχή των μελών της Ακαδημίας σε διεθνείς επιστημονικές ενώσεις και χρησιμεύει ως σύνδεσμος επιμέρους επιστημονικών ενώσεων για τις εθνικές επιτροπές των ΗΠΑ. Παρά το ότι δεν υπάρχει επίσημη σχέση με το κράτος (η Ακαδημία είναι «μη κυβερνητικός οργανισμός»), υπάρχει συχνά ένας ανεπίσημος διάλογος. Η Εθνική Ακαδημία Επιστημών διοικείται από ένα 17μελές συμβούλιο, το οποίο αποτελείται από πρόεδρο, 1 αντιπρόεδρο, 1 γραμματέα εσωτερικού, 1 γραμματέα διεθνών υποθέσεων και ταμία, καθώς και 12 συμβούλους. Και τα 17 πρόσωπα είναι μέλη της Ακαδημίας και εκλέγονται από άλλα μέλη της. Διάφορες υπηρεσίες του αμερικανικού κράτους χρηματοδοτούν περί το 85% των δραστηριοτήτων της Ακαδημίας. Επιπλέον χρηματοδότηση προέρχεται από τις κυβερνήσεις των πολιτειών, ιδιωτικά ιδρύματα και βιομηχανικούς οργανισμούς. Το συμβούλιο της Ακαδημίας έχει την κατά περίπτωση αρμοδιότητα να αναθέτει ορισμένα καθήκοντα σε επιτροπές της Ακαδημίας. Το σώμα συναντάται ετησίως στην πρωτεύουσα των ΗΠΑ Ουάσινγκτον και τα πρακτικά των συναντήσεων αυτών δημοσιεύονται στο περιοδικό της Ακαδημίας, που έχει τίτλο Proceedings of the National Academy of Sciences. Οι Εθνικές Ακαδημίες Επιστημών, Μηχανικής και Ιατρικής έχουν τον δικό τους εκδοτικό οίκο, τον «National Academies Press», που διαθέτει στο κοινό περισσότερες από 5 χιλιάδες εκδόσεις του δωρεάν από τον ιστότοπό του. Η Εθνική Ακαδημία Επιστημών διατηρεί αρκετά κτήρια σε διάφορα μέρη των ΗΠΑ. Το κυρίως κτήριο βρίσκεται στον αριθμό 2101 της Λεωφόρου Συντάγματος (Constitution Avenue), στη βορειοδυτική Ουάσινγκτον, μπροστά από το αρχηγείο του Στέιτ Ντιπάρτμεντ (το «κτήριο Χάρυ Σ. Τρούμαν»). Το κτήριο της Ακαδημίας είναι κτισμένο σε νεοκλασικό ρυθμό από τον αρχιτέκτονα Μπέρτραμ Γκούντχιου και εγκαινιάσθηκε το 1924. Ο Γκούντχιου προσέλαβε μια ομάδα καλλιτεχνών προκειμένου να σχεδιάσουν εσωτερικές διακοσμήσεις που να αναδεικνύουν την ιστορία και τη σημασία της επιστήμης. Το κτήριο αυτό χρησιμοποιείται για διαλέξεις, συμπόσια, εκθέσεις και συναυλίες, εκτός από τις ετήσιες συναντήσεις και των τριών Εθνικών Ακαδημιών. Περίπου 150 υπάλληλοι της Ακαδημίας εργάζονται σε αυτό. Τον Ιούνιο του 2012 άνοιξε και πάλι για το κοινό μετά από μια μεγάλη ανακαίνιση δύο ετών.Περισσότεροι από χίλιοι ακόμα υπάλληλοι των τριών Ακαδημιών εργάζονται στο Κέντρο Κεκ, στην Πέμπτη οδό αρ. 500 της βορειοδυτικής Ουάσιγκτον. Το Κέντρο Κεκ διαθέτει χώρους για συνέδρια και στεγάζει το βιβλιοπωλείο του εκδοτικού οίκου των Ακαδημιών. Σε διπλανό κτίσμα λειτούργησε από το 2004 έως το 2017 το «Μουσείο Επιστήμων Μάριαν Κόσλαντ» (Marian Koshland Science Museum) της Ακαδημίας, με εκθέματα σχετικά με την κλιματική αλλαγή και τις μεταδοτικές ασθένειες, περιοδεύουσες εκθέσεις όπως η «Mathemalchemy» και άλλα.Η Εθνική Ακαδημία Επιστημών διατηρεί επίσης συνεδριακά κέντρα στην Καλιφόρνια και τη Μασαχουσέτη: Το Κέντρο Άρνολντ και Μέιμπελ Μπέκμαν βρίσκεται στο Ίρβαϊν, κοντά στο «κάμπους» του Πανεπιστημίου της Καλιφόρνια στο Ίρβαϊν, και στεγάζει αρκετά προγράμματα της NAS, ενώ το Συνεδριακό κέντρο «J. Erik Jonsson» βρίσκεται στο Γουντς Χόουλ της Μασαχουσέτης. Ο Πρόεδρος της Ακαδημίας είναι ο επικεφαλής του ιδρύματος. Εκλέγεται με ψηφοφορία μεταξύ των μελών για μια θητεία που αποφασίζεται από το εκάστοτε 17μελές συμβούλιο αλλά δεν μπορεί να υπερβαίνει την εξαετία, και μπορεί να επανεκλεγεί για μία δεύτερη, αλλά όχι τρίτη, θητεία. Το αξίωμα του προέδρου κατέχει σήμερα η πρώτη γυναίκα στην ιστορία του, η γεωφυσικός Μάρσια Κ. Μακνάτ.Από την ίδρυσή της μέχρι σήμερα η Ακαδημία είχε 22 διαφορετικούς προέδρους, τους εξής: Μερικά μέλη της Ακαδημίας με κάτι το αξιοσημείωτο ως προς την εκλογή τους υπήρξαν οι: Ο αστρονόμος Έντουαρντ Τσαρλς Πίκερινγκ είναι ο νεαρότερος σε ηλικία επιστήμονας την ημέρα της εκλογής του (1873) που έγινε μέλος μέχρι σήμερα (27 ετών). Η Φλόρενς Ρ. Σάμπιν ήταν η πρώτη γυναίκα στην ιστορία της Ακαδημίας που έγινε ισόβιο μέλος της (1924). Ο Ντέιβιντ Μπλάκγουελ υπήρξε ο πρώτος Αφροαμερικανός στην ιστορία που έγινε μέλος της Ακαδημίας (1965). Η Εθνική Ακαδημία Επιστημών των ΗΠΑ απονέμει πολλά διαφορετικά βραβεία και μετάλλια. Αναλυτικότερα: Βραβείο Τζων Τζ. Κάρτυ για την Πρόοδο της Επιστήμης Βραβείο Γουίλιαμ Ο. Μπέικερ για πρωτοβουλίες στην έρευνα Βραβείο Επιστημονικής Επιμέλειας Βραβείο Επιστημονικής Ανακαλύψεως Μετάλλιο Δημόσιας Πρόνοιας Μετάλλιο Χένρυ Ντέιπερ Μετάλλιο Τζ. Λώρενς Σμιθ Μετάλλιο Τζέιμς Κρεγκ Γουάτσον Βραβείο Άτκινσον Βραβείο Γουίλιαμ και Κάθριν Έστες Ερευνητικά βραβεία Τρόλαντ Μετάλλιο Τζέσι Στήβενσον-Κοβαλένκο Βραβείο Ρίτσαρντ Λούνσμπερυ Μετάλλιο Γκίλμπερτ Μόργκαν Σμιθ Βραβείο Μοριακής Βιολογίας Βραβείο Νευροεπιστημών Ερευνητικό Βραβείο Πρέιντελ Βραβείο Μικροβιολογίας Σέλμαν Α. Γουάκσμαν Βραβείο Χημικών Επιστημών Βραβείο για τη Χημεία στην υπηρεσία της κοινωνίας Μετάλλιο Αλεξάντερ Αγκασίζ Έπαθλο Άρθουρ Λ. Ντέυ Μετάλλιο Ντάνιελ Έλιοτ Μετάλλιο Μαίρυ Κλαρκ Τόμσον Βραβείο για τις επιστήμες της αρχέγονης Γης και ζωής (NAS Award in Early Earth and Life Sciences) Μετάλλιο Τσαρλς Ντουλίτλ Γουόλκοτ και Μετάλλιο Στάνλεϋ Μίλερ (ενσωματώθηκαν στο προηγούμενο από το 2008) Έπαθλο Τζ. Κ. Γουόρεν Βραβείο J.C. Hunsaker (αεροδιαστημική μηχανική) Μετάλλιο Αδελφών Γκιμπς (ναυπηγική, μηχανές πλοίων) Βραβείο για τις βιομηχανικές εφαρμογές της επιστήμης Έπαθλο επιστημών γεωργίας και τροφίμων Βραβείο μαθηματικών της Ακαδημίας Μετάλλιο Αρκτόφσκι Βραβείο φυσικής Κόμστοκ Βραβείο Βιοφυσικής Αλεξάντερ Χόλεντερ Επίσημος ιστότοπος Γραφείο Πολιτιστικών Προγραμμάτων LabX The Science & Entertainment Exchange